Përvjetori i sulmeve terroriste të Brukselit
Një vit më parë, terroristët kryen një sulm në Bruksel, ku vranë 32 persona dhe plagosën më tepër se 300 të tjerë
Të mërkurën në Bruksel u zhvilluan ceremoni për të shënuar përvjetorin e sulmeve terroriste në qytet, ku humbën jetën 32 persona dhe plagosën më tepër se 300 të tjerë. Sulmet e Brukselit ndodhën vetëm disa muaj pas atyre të Parisit, ku u vranë 130 persona. Shërbesat përkujtimore u mbajtën në mesin e një debati të ashpër lidhur me dështimin e sistemit të sigurisë, që i lejoi autorët e sulmeve të lëviznin lirisht brenda vendeve të BE-së. Një raport i forcës së sigurisë së Komisionit Europian i publikuar në gazetën britanike “Guardian”, paralajmëron se shërbimi i sigurisë nuk është i aftë të kryejë kontrollet bazë, si shkëmbimin e të dhënave mes vendeve të ndryshme të BE-së dhe përdorimin e të dhënave biometrike, siç janë shenjat e gishtërinjve. Raporti i sigurisë BE-së le të kuptohet se zyrtarët janë duke shqyrtuar forcimin e kontrolleve të policisë brenda zonës së Shengenit, ku shtetasit e vendeve anëtare të BE-së lëvizin pa pashaporta, por thuhet se këto masa kundërshtohen mbi baza politike. Në Bruksel janë ekspozuar fotografi të marra nga Johan van der Steen. Ai ishte mes personave që u vranë në sulmin terrorist që goditi qytetin një vit më parë. Partnerja e tij e jetës, Kristin Verellen, organizoi një eskpozitë fotografish për nder të tij. Kristin Verellen krijoi një lëvizje qytetare të quajtur “Qarqet - ne kemi zgjedhje”, ku njerëzit e prekur nga dhuna mblidhen dhe flasin për historitë e tyre.” Disa prej terroristëve jetonin në lagjen Molenbeek të Brukselit. Shumë prej 100,000 myslimanëve që jetojnë atje ndjejnë stigmën pas ngjarjes së vitit të kaluar. Disa prej tyre ishin vetë viktima. Mohamed El Bachiri është makinist metroje nga Molenbeek. E shoqja, Loubna, u vra kur terroristët kryen sulmin me bombë në trenin e metrosë me të cilin ajo udhëtonte, duke e lënë Mohamedin me tre fëmijët e vegjël. Ai e ktheu dhimbjen në thirrje për dashuri, duke botuar një libër me poezi, të titulluar “Xhihadi i dashurisë”. thotë ai. Pikërisht këtu, në stacionin e metrosë të Maalbeek-ut, është vendi ku Verellen, së bashku me El Bachiri-n humbën njerëzit e tyre të dashur. Në vend të një minutë heshtjeje në kujtim të viktimave, ekipi i punonjësve të metrosë do ta shënojnë ngjarjen e një viti më parë me një minutë zhurmë, duke demonstruar solidaritetin e tyre kundër urrejtjes dhe terrorizmit.